Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 496/13/8811	Trebišov, 16.9.2013
EEČ : 2-69-479-2013

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Trebišov
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
a
poškodeným:
1.	XXXXX 
	sídlo organizácie: 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 247,41 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: HK XXXXX, J. Kostru 2095, 075 01 Trebišov, č. účtu 0551355123/0900 - SLSP Trebišov 
d.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
realizované policajtom Oddelenie železničnej polície PZ Trebišo pod spisovou značkou KRP-112/Ž-TV-13.
	Obvinený ako konateľ firmy ABG Trebišov, s.r.o., dňa 06.05.2013 v ranných hodinách v úseku žst. Trebišov ŠRT - Budkovce ŠRT v km 33,400 v ochrannom pásme dráhy na pozemku patriacom firme ABG Trebišov, s.r.o., nariadil vykonávanie terénnych prác pásovým rýpadlom Cater Pillar 318cl, patriacom firme K+K servis, s.r.o. Trebišov a to bez súhlasu prevádzkovateľa dráhy v zmysle § 6 ods. 1 písm. e Zák. č. 513/2009 Z. z. o dráhach a o zmene a doplnení niektorých zákonov, v dôsledku toho došlo k pretrhnutiu diaľkového zabezpečovacieho kábla typu PK 19, čím pre XXXXX, Sekcia OZT XXXXX, Kollárová 10, XXXXX bola po vyčíslení spôsobená škoda v celkovej výške 1.247,41 €. 

Odôvodnenie: 
Uznesením povereného príslušníka KR PZ, Oddelenia železničnej polície Trebišov sp. zn. KRP-112/Ž-TV-KE-2013 zo 17.06.2013 bolo začaté trestné stíhanie a dňa 26.06.2013 bolo vznesené obvinenie XXXXX pre prečin poškodzovania a ohrozovania prevádzky všeobecne prospešného zariadenia  podľa § 288 Tr. zákona, na tom skutkovom základe, ako je uvedené vo výroku tohto uznesenia. 

V rámci mediačného konania zástupca poškodenej strany XXXXX vyhlásil, že od obv. XXXXX si nenárokuje náhradu škody, pretože škoda bola uhradená v plnej výške.  

Dňa 08.08.2013 zložil obvinený XXXXX na účet Krajskej prokuratúry v Košiciach peňažnú sumu vo výške 200,- €. Zo záznamu o zložení peňažnej sumy obvinený určil 50 % sumy, t. j. 100,- € štátu na peňažnú pomoc poškodeným podľa osobitného predpisu a 50 % zo zloženej sumy, t. j. 100,- € HK XXXXX, J. Kostru 2095, 075 01 Trebišov, č. účtu 0551355123/0900-SLSP Trebišov. 

 Z uvedeného teda vyplýva, že obvinený i zástupca poškodenej strany súhlasili so schválením zmieru, obvinený vyhlásil, že spáchal skutok, pre ktorý je stíhaný, škoda pre poškodenú stranu bola uhradená a zložil na účet Krajskej prokuratúry v Košiciach peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu. 

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery, prokurátor považoval takýto spôsob rozhodnutia za dostačujúci, a preto zmier medzi obvineným na jednej strane a poškodenou stranou na strane druhej schválil a trestné stíhanie proti obv. XXXXX zastavil. 

Po vykonateľnosti uznesenia o schválení zmieru a zastavení trestného stíhania v predmetnej veci nariaďuje sa učtárni Krajskej prokuratúry v Košiciach, aby bola suma 100,- € poukázaná štátu na peňažnú pomoc poškodeným podľa osobitného predpisu a suma 100,- € poukázaná HK XXXXX, J. Kostru 2095, 075 01 Trebišov, č. účtu 0551355123/0900-SLSP Trebišov. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Bók
prokurátor